കാട്ടാന ശല്യം:അടിയന്തിര നടപടികള് ആവശ്യപ്പെട്ട് അഡ്വ.സജീവ് ജോസഫ് എം.എല്.എ ഉദയഗിരി: കാട്ടാന ശല്യം രൂക്ഷമായി തുടരുന്ന ഉദയഗിരി പഞ്ചായത്തിലെ ചീക്കാട് മുട്ടത്താംവയല് അടക്കമുള്ള അതിര്ത്തി പ്രദേശങ്ങള് സന്ദര്ശിച്ച് അഡ്വ. സജീവ് ജോസഫ് എം.എല്.എ.രണ്ട് മാസങ്ങള്ക്ക് മുന്പും പ്രദേശത്ത് കാട്ടാന ആക്രമണത്തില് കനത്ത കൃഷി നാശം നേരിട്ടിരുന്നു. വന്യമൃഗശല്യം മൂലമുള്ള കൃഷി നാശവും കാട്ടനാക്കൂട്ടത്തിന്റെ അക്രമങ്ങളും തുടര്ക്കഥയായ പ്രദേശങ്ങളില് ഫെന്സിങ് അടക്കമുള്ള പ്രതിരോധനടപടികള് ഊര്ജ്ജിതമാക്കാന് വനം വകുപ്പ് ഇടപെടല് നടത്തണമെന്ന് അദ്ദേഹം ആവശ്യപ്പെട്ടു. വന്യമൃഗാക്രമണ വിഷയം നിയമസഭയില് ഉന്നയിക്കുമെന്നും അദ്ദേഹം വ്യക്തമാക്കി.നേരത്തെ ഫെന്സിങ് സംവിധാനം നിലനിന്നിരുന്ന പല ഭാഗങ്ങളിലും ഇപ്പോള് അവ ഉപയോഗ്യമല്ല. ഇവ അടിയന്തിരമായി പുന:സ്ഥാപിക്കാനും ഇനിയും സുരക്ഷാ സംവിധാനങ്ങള് സ്ഥാപിക്കാന് ബാക്കിയുള്ള ഭാഗങ്ങളില് അവ എത്രയും വേഗം പ്രവര്ത്തികമാക്കാനും നടപടി സ്വീകരിക്കണമെന്നും അദ്ദേഹം ആവശ്യപ്പെട്ടു. എം.എല്.എ അറിയിച്ചതനുസരിച്ച് എത്തിയ ഫോറസ്റ്റ് റേഞ്ച് ഓഫീസര് സതീശന് പ്രദേശത്തെ പ്രത്യേക സാഹചര്യം ചോദിച്ചറിഞ്ഞ് മേല് നടപടികള് സ്വീകരിക്കുമെന്ന് ഉറപ്പ് നല്കി. ഫെന്സിങ് പ്രവര്ത്തികമാക്കുന്നതിന് പുറമെ അതിര്ത്തിയോട് അതിര് പങ്കിടുന്ന പ്രദേശങ്ങള് ജനങ്ങളുടെ സഹകരണത്തോടെ കാട് തെളിക്കാനുള്ള സന്നദ്ധത പഞ്ചായത്ത് പ്രസിഡന്റും അറിയിച്ചു.ഉദയഗിരി ഗ്രാമ പഞ്ചായത്ത് പ്രസിഡന്റ് കെ എസ് ചന്ദ്രശേഖരന്,ജില്ലാ പഞ്ചായത്തംഗം തോമസ് വെക്കത്താനം, വാര്ഡ് മെമ്ബര് സിന്ധു , ബെന്നി പീടിയേക്കല്, അജിത്ത് മാത്യു, കുഞ്ഞുമോന് നരിവേലില്,ബേബി കോയിക്കല്, എന്നിവര് അദ്ദേഹത്തിനൊപ്പമുണ്ടായിരുന്നു.